སྤྱི་ལོ་ཉིས་སྟོང་གཅིག་ལོའི་ལོ་གསར་སྐབས་ཡིན་ནམ་དུས་ཚོད་དེ་འདྲ་ཞིག་ལ་ངས་བོད་པའི་སྤྱི་ཚོགས་ཁྲོད་སྟོན་པའི་འཁྲུངས་སྐར་ཤོག་བྱང་བསྐུར་པའི་ལས་འགུལ་གསར་བ་ཞིག་སྤེལ།ལས་འགུལ་དེའི་ཆེད་དུ་ང་གོང་ས་མཆོག་ལ་གཟིམ་ཆུང་མཇལ་ཁ་ཞིག་ཞུས་ཤིང་།སྐུ་སྒེར་ཡིག་ཚང་དང་ཆོས་དོན་ལས་ཁུངས་ནས་རྒྱབ་སྐྱོར་ཆེན་པོ་གནང་།སྐབས་དེར་རྒྱུད་སྟོད་དུ་བཞུགས་པའི་ཀརྨ་པའི་དྲུང་དུ་ཐོག་མར་བཅར།ཀརྨ་པའི་ཞབས་ཞུ་བ་ཞིག་གིས།ཁྱེད་ཀྱིས་ཀརྨ་པའི་སྙན་རྩོམ་ལ་ཚིག་འགྲེལ་ཡག་པོ་ཞིག་བརྩམས་འདུག་ཅེས་བརྗོད།ངའི་རྩོམ་ཡིག་དེས་ཀརྨ་པ་དང་ངའི་བར་དུ་སྦྲེལ་ཐག་ཅིག་བསྐྲུན་ཟིན་པའི་ཚོར་བ་ཞིག་སྐྱེས།དེ་དུས་དེང་དུས་དང་མི་འདྲ་བའི་པར་ཆས་ཀྱི་མཐུན་རྐྱེན་དཀོན་རྒྱུ་རེད་དེ་ངས་ཀརྨ་པར་མཉམ་པར་ཞིག་བསྒྲོན་ཆོག་པའི་ཞུ་བ་འཐེན་ཡོད་དམ།ཡོད་སྲིད་ཀྱང་ང་ལ་ཁོང་དང་མཉམ་པར་མི་འདུགགཅིག་བྱས་ན་གནས་སྤོ་ལན་མང་བྱས་པས་བརླགས་ཟིན་པའམ།ཡང་ན་དཔེ་སྒྲོམ་གྱི་ག་ཤེད་ཅིག་ན་དེབ་ཅིག་གི་བར་དུ་བསྐུངས་བསྡད་ཡོད་ཀྱང་སྲིད།